1. **Latvijas Psihoterapeitu biedrības**
2. **Sertifikācijas un resertifikācijas nolikums**

**1.LPB sertifikācijas un resertifikācijas komisija.**

1.1.Latvijas Psihoterapeitu biedrības (LPB) Sertifikācijas un resertifikācijas komisija tiek ievēlēta LPB kopsapulcē un tajā pārstāvētas visas LPB iekļautās psihoterapijas virzienu dalīborganizācijas.

1.2.Atbilstoši LPB Kārtības rullim, katrai dalīborganizācijai/psihoterapijas virzienam par katriem 10 pilntiesīgiem biedriem tiek piešķirta viena vieta pārstāvniecībai Sertifikācijas un resertifikācijas komisijā, bet kopumā ne vairāk kā divas vietas. Sertifikācijas un resertifikācijas komisija tiek ievēlēta ikgadējās kopsapulces laikā. Tās pilnvaru termiņš ir trīs gadi.

1.3.Sertifikācijas un resertifikācijas komisija darbojas, vadoties pēc LPB kopsapulces lēmumiem par psihoterapijas izglītības standartiem. LPB izglītības standarti tiek veidoti, saskaņā ar Eiropas Psihoterapijas Asociācijas (EPA) un EPA sastāvā esošo psihoterapijas virzienu asociāciju izglītības standartiem un sertificēšanas/resertificēšanas principiem.

1.4.LPB izstrādātās un apstiprinātās sertifikācijas procedūras mērķis ir nodrošināt individuālu, bet vienotiem kritērijiem un standartiem atbilstošu psihoterapijas speciālistu iegūtās izglītības, profesionālās apmācības, kompetenču un kvalifikācijas kritēriju atbilstības izvērtēšanu, nolūkā nodrošināt profesionālu un drošu psihoterapijas pakalpojumu sniegšanu.

1.5.Sertifikācijas procesa rezultātā tiek izsniegts psihoterapijas speciālista sertifikāts, vai tiek atteikta tā izsniegšana.

1.6.Sertifikācija un resertikācija ir visiem LPB pilntiesīgiem biedriem saistoša un obligāta profesionālās kvalifikācijas atbilstības novērtēšanas procedūra.

**2.Izglītības standarts psihoterapijā.**

**2.1.Izglītība psihoterapijā:**

2.1.1.izglītība psihoterapijā ilgst ne mazāk kā septiņus gadus, ar kopējo izglītības stundu skaitu ne mazāk kā 3200, kas sastāv no pamatizglītības un izglītības psihoterapijas nozarē;

2.1.2.par pamatizglītību pirms psihoterapijas apgūšanas tiek pieņemta pabeigta augstākā izglītība, kas atbilst maģistra grādam (vai tam pielīdzinātai izglītībai) humanitārajās, sociālajās vai medicīnas zinībās (psiholoģijā, medicīnā, sociālajā darbā, teoloģijā, pedagoģijā, vai mākslu terapijā, ja pirms tam iegūts bakalaura grāds kādā no iepriekš minētajām nozarēm);

2.1.3.speciālā izglītība psihoterapijā ilgst ne mazāk kā četrus gadus pēc pamatizglītības, kas nav mazāka par maģistra grādu iegūšanas ar kopējo stundu skaitu ne mazāk kā 1600.

**2.2.Izglītība izvēlētajā psihoterapijas virzienā:**

2.2.1.ar apmācību izvēlētajā psihoterapijas virzienā ir domāta sistemātiska izglītība vismaz 4 gadu apjomā ar kopējo stundu skaitu ne mazāk kā 1600 atbilstošā psihoterapijas virziena mācību programmas ietvaros, ko realizē mācību organizācijas ar juridiskas personas statusu;

2.2.2.atbilstoši LPB Kārtības ruļļa 2.7. punktam “Mācību organizācijas” ir organizācijas, kuras realizē pilnu izglītības programmu psihoterapijā vai psihoterapijas virzienā;

2.2.3.lai sertificētu individuālos biedrus, mācību programmas atbilstību LPB izglītības standartiem izvērtē LPB Sertifikācijas un resertifikācijas komisija;

2.2.4.teorētiskajā apmācību daļā psihoterapijas virziena apmācību ietvaros jābūt zināšanu apgūšanai par psihes darbības un personības teorijām, psihopataloģijas, psihiatrijas un psihofarmakoloģijas pamatiem, intervences un novērtējuma metodēm, ieskatam citos psihoterapijas virzienos, zinātniskās pētniecības metodoloģijai un profesionālajai ētikai;

2.2.5.praktiskā apmācību daļa ietver praksi psihiskās veselības jomā vismaz 2 gadu garumā supervizora vadībā, atbilstoši psihoterapijas virziena prasībām;

2.2.6.personīgā psihoterapeitiskā pieredze ne mazāk kā 250 stundu apjomā. Tā ietver gan individuālo, gan grupu terapijas pieredzi – stundu proporcionālais sadalījums atbilstoši psihoterapijas virziena prasībām. Terapeitiskās pieredzes stundas sertifikācijai tiek ieskaitītas pie psihoterapeitiem (psihoterapijas specālistiem), kas atzīti kā virziena mācību organizācijas psihoterapeiti (psihoterapijas speciālisti), pie LPB, EPA, LĀPA vai citu valstu nacionālo dalīborganizāciju sertificētiem psihoterapeitiem (psihoterapijas speciālistiem). Vismaz 50 terapeitiskās pieredzes stundas obligāti jāiziet pie attiecīgā psihoterapijas virziena psihoterapeita (psihoterapijas specālista);

2.2.7.apmācība tiek uzskatīta par pabeigtu pēc kvalifikācijas saņemšanas mācību organizācijā;

2.2.8.sertifikācijas pretendentam - psihoterapeitam ir jābūt sava virziena profesionālas psihoterapeitu organizācijas biedram.

* + 1. **3.Sertificēšanas kārtība.**

3.1.Sertifikācijas un resertifikācijas komisija pieņem lēmumus, pamatojoties uz LPB kopsapulcē izstrādāto Sertifikācijas un resertifikācijas nolikumu.

3.2.Virzienu biedrības rekomendē sertifikācijai LPB vienīgi pilnu mācību programmu pabeigušus speciālistus (pilnīga atbilstība LPB, EPA standartiem un prasībām). 3.3.Rekomendēt LPB sertifikācijai var virzienu sertifikācijas komisijas locekļi, kas paši ir re~~se~~rtificēti LPB biedri.

3.4.Ja pretendents ir LPB biedrs un tādas profesionālās psihoterapeitu organizācijas biedrs, kas nav pārstāvēta Latvijā, tad viņa sertifikācijas vai resertifikācijas procesam nepieciešamas divas uz pieciem gadiem re~~se~~rtificēto LPB biedru rekomendācijas un pretendenta supervizora rekomendācija.

3.5.Lai Sertifikācijas un resertifikācijas komisijas lēmumi par sertifikāciju būtu spēkā, sertifikācijā jābūt klāt sertificējamā dalīborganizācijas pārstāvim un vairāk nekā pusei citu dalīborganizāciju pārstāvjiem.

3.6.Pēc mācību pabeigšanas sertifikāts pirmo reizi tiek izsniegts uz 2 gadiem. Šo 2 gadu laikā jāprezentē 20 (divdesmit) gadījumi grupā vai individuāli, pie LPB atzītiem supervizoriem atbilstošajā psihoterapijas virzienā. Personīgās psihoterapijas un supervīziju stundas jāapliecina ar rakstisku izziņu no psihoterapeita (psihoterapijas specālista) un supervizora.

3.7.Ja pretendentam ir bijusi uz viena psihoterapijas virziena rekomendācijas pamata piešķirta sertifikācija un pēc papildus cita virziena psihoterapijas mācību pabeigšanas pretendents sertificējas uz jaunapgūtā psihoterapijas virziena biedrības rekomendācijas pamata, tad sertifikāts tiek piešķirts uz diviem gadiem vai pieciem gadiem, pamatojoties uz rekomendāciju. Lai sertificētos papildus apgūtajā psihoterapijas virzienā, jāieiesniedz sertifikācijai nepieciešamie dokumenti pilnā apjomā kopā ar papildus apgūtā psihoterapijas virziena rekomendāciju. Papildus psihoterapijas virziens tiek ierakstīts LPB reģistrā. LPB psihoterapeitu (psihoterapijas speciālistu) sertifikāts tiek izsniegts par katru virzienu atsevišķi.

3.8.Pēc 2 gadīgā sertifikāta psihoterapeits resertifikācijā pretendē uz 5 gadīgo sertifikātu, ja izpildītas prasības par 20 (divdesmit) prezentētiem gadījumiem supervīzijā un pārējās resertifikācijas prasības.

3.9. Lai sertificētos, LPB biedrs iesniedz Sertifikācijas un resertifikācijas komisijai sekojošus dokumentus:

3.9.1. aizpildīta veidlapa - iesniegums par sertifikāta piešķiršanu (pielikums Nr.1);

3.9.2. diploma kopijas par augstāko izglītību – bakalaura un maģistra grāds (uz kopijas jābūt norādītam – KOPIJA PAREIZA, paraksts, datums);

3.9.3. dokumenta kopija par izglītību psihoterapijā (uz kopijas jābūt norādītam – KOPIJA PAREIZA, paraksts, datums). Dokuments par izglītību psihoterapijā jāpievieno ar tā pielikumiem, kur atspoguļojas mācību stundu sadalījums atbilstoši LPB prasībām un psihoterapijas virziena prasībām;

3.9.4. dalīborganizācijas rekomendācija (pielikums Nr.2);

3.9.5. apliecinājums/-i par personisko terapiju;

3.9.6. apliecinājums/-i par saņemto supervīziju stundām un prezentēto gadījumu skaitu;

3.9.7. CV uz 1-2 lpp. (jānorāda datums un jāparaksta);

3.9.8. īss psihoterapeitiskās prakses pārskats uz 1–2 lpp. (jāatspoguļo praktiskais darbs psihoterapijas virzienā);

3.9.9. apliecinājums par sertifikācijas nodevu;

3.10.10. apliecinājums par biedra naudas nomaksu;

3.9.11. dokumenti par papildus kvalifikāciju (visām dokumentu kopijām jābūt apliecinātām - KOPIJA PAREIZA, paraksts, datums);

3.10.dokumenti Sertifikācijas un resertifikācijas komisijas priekšsēdētājam jāiesniedz ne vēlāk kā 14 (četrpadsmit) dienas pirms Sertifikācijas un resertifikācijas komisijas sēdes. Vēlāk iesniegtie dokumenti, tiks skatīti nākamajā sēdē. 14 dienas pirms sertifikācijas sēdes elektroniski jānosūta Sertikācijas un resertifikācijas komisijai CV, prakses pārskats, rekomendācija.

**5.Sertifikācijas atteikums.**

5.1.Ja pretendents sniedz LPB Sertifikācijas un resertifikācijas komisijai nepatiesas vai sagrozītas ziņas, sertifikātu var nepiešķirt vai anulēt. Šādus gadījumus var nodot izskatīšanai LPB Ētikas komisijā.

5.2.Sertifikācijas un resertifikācijas komisija var atteikt sertifikāciju, pamatojoties uz LPB Ētikas komisijas ziņojumu. Sarežģītos gadījumos, lai pieņemtu lēmumu, Sertifikācijas un resertifikācijas komisija var pieaicināt dalīborganizācijas, valdes vai Ētikas komisijas pārstāvjus.

5.3.Atsevišķos gadījumos, kad pretendenta izglītības dokumenti atbilst sertifikācijas prasībām, bet rodas šaubas par profesionālajām kompetencēm un/vai garīgās veselības stāvokli, Sertifikācijas un resertifikācijas komisijai ir tiesības sertificējamam izvirzīt papildu prasības /piemēram, pašterapijas vai supervīziju veidā/, kas jāizpilda Sertifikācijas un resertifikācijas komisijas noteiktajā laika posmā, lai atkārtoti pretendētu sertificēties. Prasībām un to iemesliem jābūt fiksētiem protokolā, ko pievieno sertificējamā lietai, un to izpilde tiek pārbaudīta atkārtotajā Sertifikācijas un resertifikācijas komisijas sēdē.

5.4.Ja Sertifikācijas un resertifikācijas komisijas izvirzītās prasības netiek izpildītas noteiktajā laikā, tad Sertifikācijas un resertifikācijas komisija var atteikt sertifikāciju, kamēr prasības netiek izpildītas vai izvirzīt jaunas prasības ar jauniem izpildes laika termiņiem.

**6.Resertificēšanas kārtība.**

6.1.Resertificēties var iepriekš Latvijas Psihoterapeitu biedrības (LPB) sertificēts speciālists, kurš sertifikāta derīguma laikā aktīvi praktizējis psihoterapiju izvēlētajā virzienā un sistemātiski paaugstinājis savu profesionālo kvalifikāciju, kā arī piedalījies profesionālās sabiedrības dzīvē.

6.2.Resertifikācijai vienā gadā jāsavāc 50 punktipiecās profesionālās darbības un attīstības jomās. Pēc 2 gadīgā sertifikāta tas atbilst 100 punktiem, pēc 5 gadīgā sertifikāta 250 punktiem.

6.3.Resertificējoties pēc 2 gadīgā sertifikāta, obligāta prasība ir prezentēt 20 (divdesmit) individuālos gadījumus supervīzijā (grupas vai individuālajā), pie LPB atzītiem supervizoriem atbilstošajā psihoterapijas virzienā.

6.3.Resertificējoties pēc 5 gadīgā sertifikāta, obligāta prasība ir prezentēt 50 (piecdesmit) individuālos gadījumus supervīzijā (grupas vai individuālajā) pie LPB atzītiem supervizoriem.

6.4.Personīgās psihoterapijas un supervīziju stundas jāapliecina ar rakstisku izziņu no psihoterapeita (psihoterapijas speciālista) un supervizora.

6.5. Lai resertificētos, LPB biedrs iesniedz Sertifikācijas un resertifikācijas komisijai sekojošus dokumentus:

6.5.1.aizpildīta veidlapa – iesniegums par resertifikāciju (pielikums Nr.3);

6.5.2.aizpildīta veidlapa - virziena rekomendācija resertifikācijai (pielikums Nr.4);

6.5.3. apliecinājums par resertifikācijas nodevu;

6.5.4. apliecinājums par biedra naudas nomaksu;

6.5.5.CV uz 1-2 lpp. (jānorāda datums un jāparaksta);

6.5.6.īss psihoterapeitiskās prakses pārskats uz 1–2 lpp. (jāatspoguļo praktiskais darbs psihoterapijas virzienā);

6.5.7. aizpildīta veidlapa (pielikums Nr.5) - dokumenti par papildus kvalifikāciju (visām dokumentu kopijām jābūt apliecinātām - KOPIJA PAREIZA, paraksts, datums). Publikāciju saraksts, noformēts atbilstoši zinātnisko rakstu prasībām.

6.6.Dokumenti Sertifikācijas un resertifikācijas komisijas priekšsēdētājam jāiesniedz ne vēlāk kā 14 dienas pirms Sertifikācijas un reserifikācijas komisijas sēdes. Vēlāk iesniegtie dokumenti, tiks skatīti nākamajā sēdē. 14 dienas pirms resertifikācijas sēdes elektroniski jānosūta Sertikācijas un resertifikācijas komisijai CV, prakses pārskats, rekomendācija.

6.7.Profesionālās darbības un kvalifikācijas paaugstināšanas novērtējums punktos. Resertifikācijai vienā gadā jāsavāc 50 punkti. Punktus var iegūt, ieskaitot aktivitātes jebkurā no piecām profesionālās darbības un attīstības jomām. Vienīgais, kas tiek uzskatīts par obligātu resertifikācijas periodā, ir supervīziju saņemšana. Viena gada laikā jābūt prezentētiem 10 gadījumiem (individuālajā vai grupas) supervīzijā.

6.8.Kovīziju skaitīšana resertifikācijā:

- 0,5 punkti par vienu kovīziju;

- kovīzijas netiek skaitītas pirmajā resertifikācijas periodā.

6.9.Ja resertifikācijas prasības psihoterapeita specialitātē ir izpildītas un iegūto punktu skaits par psihoterapeita (psihoterapijas speciālista) profesionālās darbības un kvalifikācijas paaugstināšanu ir pietiekošs un pamatots, tad Sertifikācijas un resertifikācijas komisija pieņem lēmumu: resertificēt uz 2 vai 5 gadiem.

6.10.Ja prasības nav izpildītas vai/un iegūto punktu skaits ir nepietiekošs, tad Sertifikācijas un resertifikācijas komisija var atkārtoti izskatīt resertifikācijas pieprasījumu, bet ne vēlāk kā gadu no sertifikāta termiņa izbeigšanās.

6.11.Gadījumos, kad bijis prakses pārtraukums (pauzes), tam jāatspoguļojas prakses pārskatā.

6.12.Gadījumos, kad vairāk kā vienu gadu pēc sertifikāta termiņa beigām, LPB biedrs nav resertificēts, viņam ir pienākums rakstveidā iesniegt Sertifikācijas un resertifikācijas komisijai ziņas par psihoterapijas prakses pārtraukuma un psihoterapijas prakses atsākšanas termiņu.

6.13.Supervīzijas tiek ieskaitītas tikai tad, ja tiek saņemtas pie profesionāļa ar attiecīgu supervizora izglītību un kvalifikāciju kādā no psihoterapijas virzieniem - pie LPB, EPA, LĀPA vai citu valstu nacionālo dalīborganizāciju supervizoriem.

6.14.Ja praktizējoša persona/psihoterapijas speciālists lūgumu resertfifikācijai iesniedz pēc profesionālās darbības pārtraukuma, par kuru pirms profesionālās darbības pārtraukšanas nav rakstveidā paziņots Sertifikācijas un resertifikācijas komisijai, resertificējamais var pretendēt uz divgadīgo sertifikātu. Prasības pretendentam – savākti 25 punkti pēdējo 6 mēnešu laikā pirms resertifikācijas procedūras.

6.15.Gadījumā, ja resertifikācija notiek vairāk kā pēc 5 gadu un 6 mēnešus pēc profesionālās darbības pārtraukuma, par kuru pirms profesionālās darbības pārtraukšanas nav rakstveidā paziņots Sertifikācijas un resertifikācijas komisijai, resertificējamais var pretendēt uz divgadīgo sertifikātu. Prasības pretendentam – savākti 25 punkti pēdējo 6 mēnešu laikā pirms sertifikācijas procedūras.

**5.Resertifikācijas atteikums.**

5.1.Ja pretendents sniedz LPB Sertifikācijas un resertifikācijas komisijai nepatiesas vai sagrozītas ziņas, sertifikātu var nepiešķirt vai anulēt. Šādus gadījumus var nodot izskatīšanai Ētikas komisijā.

5.2.Sertifikācijas un resertifikācijas komisija var atteikt resertifikāciju, pamatojoties uz Ētikas komisijas ziņojumu. Sarežģītos gadījumos, lai pieņemtu lēmumu, Sertifikācijas un resertifikācijas komisija var pieaicināt dalīborganizācijas, valdes vai Ētikas komisijas pārstāvjus.

5.3.Atsevišķos gadījumos, kad pretendenta izglītības dokumenti atbilst resertifikācijas prasībām, bet rodas šaubas par profesionālajām kompetencēm un/vai garīgās veselības stāvokli, Sertifikācijas un resertifikācijas komisijai ir tiesības resertificējamam izvirzīt papildu prasības /piemēram, pašterapijas vai supervīziju veidā/, kas jāizpilda Sertifikācijas un resertifikācijas komisijas noteiktajā laika posmā, lai atkārtoti pretendētu sertificēties. Prasībām un to iemesliem jābūt fiksētiem protokolā, ko pievieno resertificējamā lietai, un to izpilde tiek pārbaudīta atkārtotajā Sertifikācijas un resertifikācijas komisijas sēdē.

5.4.Ja Sertifikācijas un resertifikācijas komisijas izvirzītās prasības netiek izpildītas, tad Sertifikācijas un resertifikācijas komisija var atteikt resertifikāciju, kamēr prasības netiek izpildītas vai izvirzīt jaunas prasības ar jauniem izpildes laika termiņiem.

***Pielikums Nr.1***

**LPB Sertifikācijas un resertifikācijas komisijai 2024. gada 24. Novembris**

**Vārds uzvārds** (PK xxxxxx-xxxxx) **iesniegums par psihoterapijas speciālista sertifikāta piešķiršanu.**

Pievienoju sekojošus dokumentus (to kopijas):

|  |  |  |  |  |
| --- | --- | --- | --- | --- |
|  |  |  | ***Aizpilda Sertifikācijas un resertifikācijas komisija*** | |
| 1. | Diplomi par augstāko izglītību. |  |  |  |
| 2. | Dokuments par izglītību psihoterapijā. |  |  |  |
| 3. | Dalīborganizācijas rekomendācija. |  |  |  |
| 4. | Apliecinājums/-i par personisko psihoterapiju. | *Stundu*  *skaits:* |  |  |
| 5. | Apliecinājums/-i par saņemto supervīziju. | *Stundu*  *skaits:* |  |  |
| 6. | CV. |  |  |  |
| 7. | Īss psihoterapeitiskās prakses pārskats. |  |  |  |
| 8. | Apliecinājums par sertifikācijas nodevu. |  |  |  |
| 9. | Apliecinājums par biedra naudas nomaksu. |  |  |  |
| 10. | Dokumenti par papildus kvalifikāciju. |  |  |  |
| *Sertifikācijai nepieciešamie dokumenti jāapkopo mapē norādītajā secībā, katru dokumentu (1.-9.), sākot ar šo iesniegumu ievietojot* ***savā*** *caurspīdīgā kabatiņā. Papildus kvalifikāciju apliecinošos dokumentus (10.) var ievietot vienā kabatiņā. Būtiski ir ievērot šeit uzrādīto secību.*  *Iesniegums (šis dokuments), CV (6.) un prakses pārskats (7.) ir jāparaksta un jādatē.*  *Dokumenti jāiesniedz Sertifikācijas un resertifikācijas* *komisijas priekšsēdētājam* ***divas nedēļas pirms*** *Sertifikācijas un resertifikācijas komisijas sēdes.* | | | *Dalīb-organizācijas pārstāvja vārds/paraksts* | *Sert. un resertifikācijas komisijas pārstāvja vārds/paraksts* |

|  |  |
| --- | --- |
| Vārds | **Vārds** |
| Uzvārds | **Uzvārds** |
| Virziens | **Virziens** |
| Prakses vieta | **Adrese, pilsēta** |
| Tālrunis | **Tālrunis** |
| e-pasts | **e-pasts** |
|  |  |

Ar savu parakstu apliecinu piekrišanu tam, ka sekmīgas sertifikācijas gadījumā tabulā uzrādītā kontaktinformācija un sertifikāta derīguma termiņš tiek publicēti Latvijas Psihoterapeitu biedrības Reģistra publiskajā sadaļā.

Ar LPB personas datu aizsardzības noteikumiem (apstiprināti LPB valdes sēdē 16.12.2019.) esmu iepazinies un piekrītu savu personas datu apstrādei noteikumos paredzētajiem mērķiem.

      (vārds, uzvārds, paraksts) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dokumenti saņemti: \_\_\_\_\_\_\_\_\_\_\_\_\_\_\_\_\_\_\_ Sertifikācijas sēde: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.2***

**LPB Sertifikācijas un resertifikācijas** **komisijai 2024. gada 24. Novembris**

**Rekomendācija sertifikācijai**

Dalīborganizācijas apliecinājums par sertifikācijas pretendenta iegūto izglītības un kvalifikācijas atbilstību LPB noteiktajām psihoterapeita (psihoterapijas speciālista) sertifikācijas prasībām.

|  |  |  |
| --- | --- | --- |
| Dalīborganizācija | **Virziena biedrības nosaukums** | |
|  |  | |
| Vārds | **Vārds** |
| Uzvārds | **Uzvārds** | |
| Psihoterapijas mācību iestāde | **Psihoterapijas māc. iestāde** | |
| Mācību sākums | **Mācības uzsāktas** | |
| Mācību beigas | **Mācības pabeigtas** | |
| Mācību ilgums | **Kopējais mācību ilgums** (stundas) | |
| Piešķirtā kvalifikācija | **Kvalifikācija** | |

Pretendents praktizē pārstāvētā psihoterapijas virziena ietvaros.

Lūdzam piešķirt **vārdam uzvārdam** LPB psihoterapeita (psihoterapijas speciālista) sertifikātu uz diviem gadiem.

**Dalīborganizācijas** pārstāvji

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.3***

**LPB Sertifikācijas un resertifikācijas** **komisijai 2024. gada 24. Novembris**

**Vārds uzvārds iesniegums.**

Personas kods: xxxxxx-xxxxx

Lūdzu resertificēt mani uz nākošo termiņu.

Iesniedzu sekojošus dokumentus:

* LPB sertifikāts (nav jāiesniedz, jo visi sertifikāti ir atrodami reģistrā).
* Psihoterapijas virziena asociācijas rekomendācija resertifikācijai (Pielikums Nr.4).
* Apliecinājums par resertifikācijas nodevu un biedra naudas nomaksu.
* CV.
* Psihoterapeitiskās prakses apraksts uz 1-2 lappusēm.
* Kvalifikācijas paaugstināšanas dokumenti. (Pielikums Nr.5, kopijas)
* Publikāciju saraksts, noformēts atbilstoši zinātnisko rakstu prasībām.

*Re~~se~~rtifikācijai nepieciešamie dokumenti jāapkopo mapē norādītajā secībā. Iesniegums (šis dokuments), CV un prakses pārskats ir jāparaksta un jādatē. Dokumenti jāiesniedz Sertifikācijas komisijas priekšsēdētājam* ***divas nedēļas pirms*** *Sertifikācijas un resertifikācijas* *komisijas sēdes.*

Par sevi reģistrā vēlos redzēt sekojošas ziņas:

|  |  |
| --- | --- |
| Vārds | **Vārds** |
| Uzvārds | **Uzvārds** |
| Virziens | **Virziens** |
| Prakses adrese | **adrese, pilsēta** |
| Tālrunis | **Tālrunis** |
| e-pasts | **e-pasts** |

Ar savu parakstu apliecinu piekrišanu tam, ka sekmīgas re~~se~~rtifikācijas gadījumā tabulā uzrādītā kontaktinformācija un sertifikāta derīguma termiņš tiek publicēti Latvijas Psihoterapeitu biedrības Reģistra publiskajā sadaļā. Ar LPB Resertifikācijas kārtību, LPB Personas datu aizsardzības noteikumiem (apstiprināti LPB valdes sēdē 16.12.2019.) esmu iepazinusies/ies un piekrītu savu personas datu apstrādei noteikumos paredzētajiem mērķiem.

Vārds uzvārds

Dokumenti saņemti: \_\_\_\_\_\_\_\_\_\_\_\_\_\_\_\_\_\_\_ Sertifikācijas sēde: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.4***

**LPB Sertifikācijas un resertifikācijas komisijai 2024. gada 24. Novembris**

**Rekomendācija resertifikācijai**

Dalīborganizācijas apliecinājums par psihoterapeita (psihoterapijas speciālista) prakses un tālākās izglītības atbilstību LPB noteiktajām psihoterapeita (psihoterapijas speciālista) resertifikācijas prasībām.

|  |  |  |
| --- | --- | --- |
| Dalīborganizācija | **Virziena biedrības nosaukums** | |
|  |  | |
| Vārds | **Vārds** |
| Uzvārds | **Uzvārds** | |
| Laika posma sākums | **Pagājušā sert. izsniegšanas dat.** | |
| Laika posma beigas | **Sert. derīguma termiņš** | |
| Kopējais punktu skaits | **Kopējais resert. punktu skaits** (punkti) | |

Pretendents praktizē pārstāvētā psihoterapijas virziena ietvaros.

Lūdzam resertificēt **vārdu uzvārdu** LPB psihoterapijas speciālistu uz turpmākiem pieciem vai diviem gadiem.

**Dalīborganizācijas** pārstāvji

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amats vārds uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Pielikums Nr.5***

**Veidlapa - dokumenti par papildus kvalifikāciju.**

Kvalifikācijas paaugstināšanas dokumenti ir jāapkopo zemāk redzamajā formā.

*(Katram ierakstam ir jābūt apstiprinātam ar dokumenta kopiju. Kopijas ir jānumurē un katras kopijas atbilstošais numurs ir jāuzrāda tabulā.)*

| **1. Personiskā un profesionālā attīstība**  Iekļautas saņemtās mācības psihoterapijā, personiskā terapija, supervīzijas saņemšana (individuāli un/vai grupā), kovīzija, nav iekļauta supervīziju sniegšana. | | | | |
| --- | --- | --- | --- | --- |
| **Mācības psihoterapijā** | | | | |
| *Nr.* | *Mācību nosaukums* | *Laika posms (no-līdz)* | *Ilgums (gadi, dienas, stundas)* | *Punkti* |
| 1. |  |  |  |  |
| 2. |  |  |  |  |
| **Personiskā terapija** | | | | |
| *Nr.* | *Psihoterapeits ( psihoterapijas speciālists)* | *Laika posms (no-līdz)* | *Ilgums (stundas)* |  |
| 1. |  |  |  |  |
| **Supervīzija** | | | | |
| *Nr.* | *Supervizors* | *Laika posms (no-līdz)* | *Ilgums (stundas)* |  |
| 1. |  |  |  |  |

| **2. Zinātniskā darbība**  konferences, kongresi, netiek iekļautas publikācijas. | | | | |
| --- | --- | --- | --- | --- |
| **Dalība konferencēs kā klausītājam** | | | | |
| *Nr.* | *Konferences nosaukums* | *Laiks (no-līdz)* | *Ilgums (dienas, stundas)* | *Punkti* |
|  |  |  |  |  |
| **Dalība konferencēs ar referātu, darbnīcu, apaļo galdu, ...** | | | | |
| *Nr.* | *Konferences nosaukums, dalības forma* | *Laiks (no-līdz)* | *Ilgums (dienas, stundas)* |  |
|  |  |  |  |  |

*Apliecinājums: referātiem – konferences programmas kopija, sertifikāti par piedalīšanos.*

| **3. Pedagoģiskā darbība**  Psihoterapijas pasniegšana, supervīziju sniegšana, neiekļaujot kovīzijas. | | | | |
| --- | --- | --- | --- | --- |
| **Psihoterapijas pasniegšana** | | | | |
| *Nr.* | *Klausītāji, konteksts* | *Laiks (no-līdz)* | *Ilgums (dienas, stundas)* | *Punkti* |
|  |  |  |  |  |
| **Supervīziju sniegšana** | | | | |
| *Nr.* | *Supervīziju saņēmēji* | *Laiks (no-līdz)* | *Skaits (stundas)* |  |
|  |  |  |  |  |

*Apliecinājums: pasniedzošās iestādes/darba vietas izziņa.*

| **4. Zinātniskās publikācijas**  Disertācija, pētījumi, projekti, grāmatas, publikācijas. | | | | |
| --- | --- | --- | --- | --- |
| *Nr.* | *Publikācijas nosaukums* | *Forma* | *Datums* | *Punkti* |
|  |  |  |  |  |

*Forma: disertācija, pētījums, projekts, monogrāfija, mācību grāmata, utt.*

| **5. Citas aktivitātes**  Nespecializētās publikācijas, organizatoriska darbība LPB (valde, komisijas, semināri, utt). | | | | |
| --- | --- | --- | --- | --- |
| *Nr.* | *Aktivitātes nosaukums, apraksts* | *Laika posms* |  | *Punkti* |
|  |  |  |  |  |
|  |  |  |  |  |

*Te ir iespējams pievienot publikācijas nespecializētajā presē, aprakstīt arī citas aktivitātes, kuras veicina psihoterapijas attīstību.*

*Iespējams, atsevišķām aktivitātēm nav apliecinošo dokumentu, vienalga tās nepieciešams uzrādīt.*

**Tabula resertifikācijas punktu skaitīšanai.**

|  |  |  |
| --- | --- | --- |
|  | **Kvalifikācijas paaugstināšanas veidi** | **Piešķirto punktu skaits** |
| 1. | Specializētas apmācības psihoterapijā  Prasītā pamatizglītība šeit netiek ieskaitīta  Maģistra vai doktora studijas psiholoģijas vai psihoterapijas jomā tiek ieskaitītas – 5 punkti par vienu kredītpunktu | 1 punkts par vienu stundu |
|  | Personīgā psihoterapija | 1 punkts par vienu stundu |
|  | Supervīzijas | 1 punkts par vienu stundu |
| 2. | Līdzdalība konferencēs psihoterapijā, psiholoģijā | 5 punkti par vienu dienu vai sertifikātā uzrādītās stundas |
|  | Referāta nolasīšana, darbnīcas, apaļā galda vadīšana, tēzes konferencēs, kongresos | 10 punkti par katru |
| 3. | Pedagoģiskais darbs (psihoterapijas pasniegšana), supervīziju sniegšana | 1 punkts par akadēmisko stundu vai 32 punkti par semestra kursu |
| 4. | Zinātnisks darbs – doktora disertācija psiholoģijas/psihoterapijas jomā | 100 punkti par 1 |
|  | Zinātnisks darbs – pētījums (bakalaura, maģistra vai cits pētījums psiholoģijas/psihoterapijas jomā) | 50 punkti par 1 |
|  | Zinātnisks darbs – monogrāfija, mācību grāmata psiholoģijas/psihoterapijas jomā | 85 punkti par 1 |
|  | Publikācijas specializētajā profesionālajā presē | 15 punkti par katru |
| 5. | Publikācijas nespecializētajā presē (jāpievieno kopija izvērtēšanai) | 2 punkti par katru |
|  | Aktīvs darbs LPB, Eiropas psihoterapeitu asociācijā (EPA) un virzienu pārstāvošajā asociācijā – valdes, komisijas loceklis utml. | 10 punkti par vienu gadu |
|  | LPB, EPA,kā arī virzienu pārstāvošās dalīborganizācijas konferenču un semināru organizēšana | 10 punkti par katru |